google/wiki40b huggingface dataset:
Ťahač (automobil)

Ťahač je nákladný automobil určený na pripojenie a ťahanie návesu alebo prívesu.

Ťahač návesov

Ťahač návesov alebo návesový ťahač alebo sedlový ťahač má na podvozku tzv. točňu, na ktorej je čapom uchytený náves, vytvárajúci spolu s ťahačom tzv. návesovú súpravu či jazdnú súpravu. Ťahač návesov nemá vlastnú úložnú plochu a teda neprepravuje žiaden náklad, iba ťahá sedlový náves.
Ťahač má spravidla prednú riadenú nápravu a jednu alebo dve hnané zadné nápravy. Vozidlá, určené na prepravu súprav v ťažkých podmienkach môžu byť vybavené pohonom všetkých náprav. V niektorých krajinách (USA, Austrália) je možné za náves pripojiť ďalšie prípojné vozidlá (prívesy). Hmotnosť súpravy tak môže dosiahnuť desiatky ton.
Preprava ťažkých nákladov si vyžaduje moderné a výkonné pohonné jednotky, ktoré dokážu dlhodobo spoľahlivo fungovať v náročných podmienkach. Najpoužívanejším sa stal rokmi preverený vznetový motor, ktorý okrem výkonu ponúka dôležitý vysoký krútiaci moment (silu). Štandardom pre súpravy s celkovou hmotnosťou 42 ton (najčastejšia kategória) je výkon 420 k, teda 10 k na tonu. Výkon motorov ťahačov sa pohybuje v rozmedzí 400 – 700 koní a krútiaci moment od 2000 – 3000 Nm.

Ťahač prívesov

Ťahač prívesov alebo prívesový ťahač sa konštrukčne odlišuje od návesového ťahača absenciou točne. Sú prispôsobené na ťahanie alebo tlačenie prívesov a súprav s hmotnosťou až 100 ton. Tajomstvo ich sily nie je v enormnom výkone motora, ale v sprevodovaní, čím klesá maximálna rýchlosť no stúpa ťažná sila vozidla.
Ťahače majú zväčša 3 až 4 zosilnené nápravy so zapínateľným pohonom všetkých kolies a menšiu ložnú plochu, umožňujúcu montáž záťaže, zlepšujúcej adhéziu zadných kolies. Pri preprave extrémnych nákladov sa do súpravy pripája viac ťahačov, ktoré môžu súpravu ťahať alebo i tlačiť.
Zástupcami prívesových ťahačov sú Tatra 815, Tatra 813 alebo Tatra 141.
Žofia Dorotea Hannoverská

Pôvod a mladosť

Žofia Dorotea sa narodila 16. marca 1687 ako mladšia z dvoch detí z nešťastného manželstva svojich rodičov, budúceho britského kráľa Juraja Ľudovíta Brunšvicko-Lüneburského a Žofie Dorotey z Celle. Po ich rozvode v roku 1694 boli Žofia a jej starší brat Juraj August (budúci britský kráľ Juraj II.) odtrhnutí od svojej matky, s ktorou sa už nikdy nestretli. Deti vyrastali v starostlivosti ich babičky z otcovej strany, hannoverskej kurfirstky Žofie Hannoverskej. Keď bolo Žofii Dorotee trinásť rokov, pribudol na hannoverský dvor aj ďalší vnuk Žofiin, pruský kurprinc Fridrich Viliam. Cez jeho divokú povahu spolu všetci dobre vychádzali, aj keď Fridrich Viliam často bol zbitý; svojej sesternici prejavoval náklonnosť, aj keď on jej bol ľahostajný.

Smrť, odkaz

Žofia Dorotea zomrela 28. júna 1757 na svojom zámku Monbijou. Pochovaná bola v hohenzollernskej hrobke berlínskej katedrály.
Grauves

Poloha

Obec má rozlohu 7,84 km². Najvyšší bod je položený 244 m n. m. a najnižší bod 122 m n. m.

Obyvateľstvo

Počet obyvateľov obce je 671 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovák (noviny)

Slovák bol slovenský politický denník, ústredný tlačový orgán Hlinkovej slovenskej ľudovej strany (HSĽS).
Politický denník, ústredný orgán HSĽS. v rokoch 1940-41 vychádzal v náklade 20.000 exemplárov v prac. den, 30.000 exemplárov v nedeľu.
Vychádzal od 16. januára 1919 do 1. apríla 1945 najprv v Ružomberku, od februára 1920 v Bratislave. V rokoch 1928 – 1931 mal prílohu pre ženy Slovenka, v rokoch 1931 – 1933 Ohlas, venovanú Krajinskému spolku štátnych a verejných zamestnancov, v rokoch 1942 – 1943 Našim deťom. Zo sadzby denníka sa zostavoval týždenník Slovák. Náklad denníka dosahoval za prvej ČSR 6 – 8 tisíc, za prvej Slovenskej republiky 25 – 30 tisíc výtlačkov. Náklad týždenníka bol 15 tisíc výtlačkov.
Číslo z 11. 3. 1939 bolo konfiškované, pretože prezradilo vojenské tajomstvo - presun nemeckých vojsk k poľským hraniciam - a jeho nové vydanie bolo vybielené.
Slovák venoval čísla mestám, prípadne krajom, pričom mával osobitnú hlavičku. Napr. číslo zo 16. 4. 1939 bolo venované Trnave, zo 4. 6. 1939 Banskej Bystrici, z 23. 7. 1939 Trenčínu, z 13. 8. 1939 Banskej Štiavnici, z 15. 10. 1939 Prievidzi, z 29. 10. 1939 Ružomberku, 26. 11. 1939 Slobodnému a hlavnému banskému mestu KRemnici, z 12. 5. 1940 Šarišu. Č. 31. 8. 1941 bolo venované XXII. Dunajskému veľtrhu, č. z 1. 6. 1941 bolo venované Slovenskému národnému zhromaždeniu a Martinu (64 strán), č. z 30. 11. 1941 Slovenskej knihe, vianočné číslo 1941 malo Frontovú prílohu a prílohu Slovenský vojak, č. zo 17. 10. 1943 bolo venované Matici slovenskej. 
Pri príležitosti jubileí Slováka (20 rokov existencie)boli publikované jeho dejiny, analyzoval sa jeho program, prinášali sa hodnotenia v rôznych periodikách. Na to Gardista v č. 18 z 3. 6. 1939 sa ozval proti senzáciam v Slovákovi v článku Urobte poriadok s "našou" tlačou.
Horša

Horša je mestská časť mesta Levice v Nitrianskom kraji, do roku 1986 samostatná obec.

Dejiny

Prvá písomná zmienka o obci pochádza z roku 1295, kedy je uvádzaná ako Horhy. Názov pochádza od mena rodu Horhy, ktorý obec vlastnil do roku 1552. V roku 1629 sa dostala do vlastníctva rodu Pomothy. Od 18. storočia bola spoločným majetkom niekoľkých šľachtických rodov, medzi tie najvýznamnejšie sa radili Belházyovci a Udvardyovci. Podľa záznamov tu v roku 1828 v 55 domoch žilo 533 obyvateľov. V roku 1876 došlo vďaka tekovskému županovi Štefanovi Majláthovi k zriadeniu školy. Roku 1927 žilo v 91 domoch 346 obyvateľov a mali tu fungovať dva mlyny. V 20. rokoch 20. storočia z dôvodu hospodárskej krízy emigrovalo 6 obyvateľov do Ameriky. Od 1. januára 1986 je bývalá obec časťou mesta Levice.
Veľký Kaukaz

Geológia

Veľký Kaukaz je vrásovo-prešmykové pásmo nasunuté z juhu na okraj Skýtskej platformy. Pásmo Kaukazu vzniklo v treťohorách pred zhruba 25 miliónmi rokov vzájomným tlakom eurázijskej a arabskej tektonickej platne, ktoré uzavreli systém druhohorných a treťohorných hlbokomorských paniev a ostrovných oblúkov, ktoré boli súčasťou tethýdy. Panvy tejto oblasti vznikali od spodného permu až triasu. Spočiatku sa vyznačovali kontinentálnou, neskôr hlbokovodnou sedimentáciou, ktorú hlavne od kriedy ovplyvňoval vulkanizmus. 
Celú oblasť dodnes postihujú časté zemetrasenia; najničivejšie v roku 1988 úplne zničilo arménske mesto Spitak a zahubilo asi 25 000 ľudí.

Klíma

Hlavný predelový hrebeň Veľkého Kaukazu, ktorý veľa ľudí považuje za rozhranie Európy a Ázie, predstavuje zároveň výrazný klimatický predel medzi miernym podnebným pásmom na severe a subtropickou oblasťou na juhu (napr. zima v západnom Zakaukazsku je o 7 – 8 °C teplejšia ako v Predkaukazsku).
Horstvo obsahuje množstvo ľadovcov, ktoré spolu zaberajú viac ako 1 000 km², obzvlášť na severných svahoch. Západná časť pohoria s veľkým množstvom zrážok (v Abcházsku miestami dosahujú ročné zrážkové úhrny 4 000 mm), je husto zalesnená.

Doprava

Cez Hlavný predelový hrebeň prechádza niekoľko dôležitých komunikácií medzi Ruskom a Gruzínskom. Gruzínska vojenská cesta cez Krížový priesmyk (2 384 m n. m.) vedie z Vladikavkazu do Tbilisi, Zakaukazská magistrála medzi Severným a Južným Osetskom vo výške 1 200 m n. m. prechádza 3,6 km dlhým Rokským tunelom pod Rokským priesmykom, Osetská vojenská cesta cez Mamisonský priesmyk (2 829 m n. m.) spája Alagir s Kutaisi v západnom Gruzínsku, Kluchorský priesmyk (2 781 m n. m.) umožňuje prechod do strategicky dôležitého Kodorského údolia vo východnom Abcházsku a Kodorský priesmyk (2 365 m n. m.) je spojnicou medzi Dagestanom a východným Gruzínskom.
LG G Pad 8.0

LG G Pad 8.0 (známy aj ako LG G Tab 8.0) je tabletový počítač, ktorý vyrába kórejská spoločnosť LG Electronics. Patrí do série LG G, ktorá zahŕňa aj smartfón LG G2, LG G3 a ostatné tablety ako LG G Pad 7.0, LG G Pad 8.3 a LG G Pad 10.1. Predstavený bol 13. mája 2014 a uvedený do predaja v druhom kvartáli 2014. Je určený ako priamy konkurent pre sériu Samsung Galaxy Tab 4.
Uvedený bol s operačným systémom Android 4.4.2 Kitkat. Spoločnosť LG upravila rozhranie pomocou softvéru Optimus UI. Okrem aplikácií od Google ako Google Play, Gmail a YouTube má prístup aj k LG aplikáciám QPair, QSlide, KnockOn a Slide Aside.
Je dostupný vo variantoch iba pre WiFi, 3G & WiFi a 4G/LTE & WiFi. Veľkosť vnútorného úložiska je 16 GB, rozšíriteľné pomocou microSDXC slotu. Má 8,0-palcový IPS LCD displej s rozlíšením 1280x800 bodov. Obsahuje prednú kameru bez blesku a zadnú kameru, ktorá dokáže nahrávať HD video.
Bromid lítny

Použitie v lekárstve

V prvej polovici 20. storočia bol bromid lítny používaný ako sedatívum.

Bezpečnosť

Bromid lítny, rovnako ako ostatné rozpustné soli lítia je žieravý.
Saint-Brice-en-Coglès

Poloha

Obec má rozlohu 16,46 km². Najvyšší bod je položený 124 m n. m. a najnižší bod 80 m n. m.

Obyvateľstvo

Počet obyvateľov obce je 2 823 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Východoslovanské jazyky

Východoslovanské jazyky sú vetva slovanských jazykov. Používajú sa vo východnej Európe.
Na ich zápis sa používa väčšinou cyrilské písmo (cyrilika).
Maďarská banícko-hutnícka spoločnosť

História

História OMBKE sa začala písať v Banskej Štiavnici. V Banskej Štiavnici bola v roku 1735 založená Banská škola (nem. Bergschule), neskôr Banská akadémia (nem. Bergakademie), banícko-hutnícka akadémia, pripravujúca odborníkov pre celú Habsburskú ríšu. V roku 1868 vyzvalo niekoľko osobností (Antal Kerpely, Lajos Borbély, Štefan Farbaky) na vytvorenie nezávislého záujmového združenia. V roku 1892, keď bola inaugurovaná nová budova Baníckej a lesníckej akadémie, zrodila sa Maďarská banícko-hutnícka spoločnosť. Jej prvým prezidentom bol gróf Gejza Teleki, výkonným viceprezidentom bol Viliam Scholtz. V čase založenia malo združenie 582 členov.
Spoločnosť v roku 1896 usporiadala svoj prvý veľký kongres (Celoštátny kongres baníctva a geológie), kde sa tiež rozhodlo, že spoločnosť prenesie svoje sídlo do Budapešti. To bolo napokon realizované v roku 1903.
Najdôležitejšou úlohou spoločnosti bolo vytvorenie celonárodnej siete a zvyšovanie odbornej váhy spoločnosti. Ďalej spoločnosť vydávala Banské a hutnícke listy a predkladala vláde odborné návrhy. V ťažkých rokoch po druhej svetovej vojne Maďarská banícko-hutnícka spoločnosť v roku 1948 vstúpila do Zväzu technických a prírodovedných spoločností (MTESZ). Odborný časopis sa v roku 1951 rozdelil na Banícke listy a Hutnícke listy. V roku 1968 pribudol nový časopis Ropa a zemný plyn.
Baletné špičky

Baletné špičky je druh obuvi používanej v balete, umožňujúcej tanec na špičkách, nazývaný tiež en pointe. Na špičkách tancujú zvyčajne ženy, ale niekedy aj muži. Tanec na špičkách by mal pôsobiť pôvabne a žensky aj keď je naň potrebná sila.

Dejiny

Technika tanca na špičkách sa prvýkrát objavila v balete Sylfida v choreografii Filippa Taglioniho (1777 – 1871). Hlavnú rolu tancovala jeho dcéra Mária. V 30. a 40. rokoch 19. storočia sa stala súčasťou romantických baletov.

Použitie

Tanečnice tanec na špičkách trénujú najskôr od 12 rokov veku  a po istej dobe tréningu.
Kubo Klbo v balete podľa Shakespearovej hry Sen noci svätojánskej je jedna z postáv, ktorú na špičkách tancuje muž. Špičky majú nahradzovať kopýtka keď je Klbo premenený na osla.
Špičky sú vyrábané lepením vrstiev saténu, papiera a plátna. Na nohy sa pripevňujú stuhou a gumou a na jedno predstavenie je potreba mať pripravené dva až tri páry: mäkšie sú vhodné na skoky, aby pri doskokoch neboli počuť; tvrdšie na technickú prácu ako obraty a pozície vyžadujúce rovnováhu.
Ryšavka žltohrdlá

Rozšírenie a početnosť

Ryšavka žltohrdlá žije v celej Európe od severného Španielska až po Ural.

Rozšírenie na Slovensku

Zo 429 mapovacích kvadrátov DFS sa celkovo vyskytol v 356 (82,6 % rozlohy Slovenska) v nadmorských výškach 97 (alúvium Bodrogu – 2 016 m n. m. (Téryho chata, Vysoké Tatry), nad horný okraj pásma lesa ide len zriedkavo.
Lasgraïsses

Poloha

Lasgraïsses má rozlohu 12,22 km². Najvyšší bod je položený 270 m n. m. a najnižší bod 182 m n. m.

Obyvateľstvo

Lasgraïsses má 364 obyvateľov (2009).
Graf vývoja obyvateľstva:
Zdroje: INSEE
Vlajka Rumunska

Vlajka Rumunska má tri zvislé pruhy - tmavomodrý, žltý a červený. Národné farby sa objavujú už roku 1834. Pomer súčasnej rumunskej vlajky je 2 : 3.

História vlajky

Súčasná rumunská vlajka vznikla v roku 1848 spojením farieb Valašska a Moldavska - provincii, ktoré v roku 1861 vytvorili Rumunsko. V roku 1867 bol na žltý pruh umiestnený rumunský štátny znak. Bol mnohokrát modifikovaný a v roku 1948 ho nahradil komunistický znak. Po páde diktátorského režimu Nicolae Ceauşesca v roku 1989 ho z vlajky odstránili. Zástava bola zavedená 29. decembra 1989.
Rumunská vlajka mala tiež najprv vodorovné pruhy, až roku 1866 sa ustálila úprava vertikálna podľa vzoru trikolóry francúzskej. Keď bola na berlínskom kongrese v roku 1878 potvrdená nezávislosť Rumunska, bola uznaná aj jeho doterajšia vlajka.
Sokol rároh

Výskyt a stav na Slovensku

Odhadovaný počet hniezdiacich párov v rokoch 1980 – 1999 bol 10 - 40, zimujúcich jedincov 10 - 25. Veľkosť populácie i územie na ktorom sa vyskytoval, vykazovali po roku 1975 do konca 80. rokov výrazný pokles o viac ako o 50%. V 90. rokoch nasledoval mierny nárast o 20 až 50%. Ekosozologický status v roku 1995 bol E - ohrozený druh, v roku 1998 CR:A1c,B2acd už CR - kriticky ohrozený. V roku 2001 CR - kriticky ohrozený. Európsky ochranársky status je SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia je tak E - ohrozený druh.
Odhadovaný počet hniezdiacich párov v rokoch 2008 – 2012 bol 20 – 45 párov. Krátkodobý trend i veľkosť územia na ktorom hniezdil za posledných 12 rokov (2000 – 2012) aj z pohľadu dlhodobého trendu od roku 1980 (1980 – 2012) boli stúpajúce. V roku 2014 hodnotený už o stupeň miernejšie, ako EN D - silne ohrozený. 
Odhadovaný počet hniezdiacich párov v rokoch 2013 – 2018 bol 35  –  52 párov. Krátkodobý trend  za posledných 12 rokov (2007 – 2018) aj dlhodobý trend od roku 1980 (1980 – 2018) boli klesajúce. Veľkosť územia na ktorom hniezdil za posledných 12 rokov ako aj z pohľadu dlhodobého trendu bola stabilná.
LOMO LC-A

História

Fotoaparát sa začal vyrábať v roku 1984 ako sovietska kópia japonského fotoaparátu Cosina CX-2 uvedeného na trh štyri roky skôr. Prvá masová výroba LOMO LC-A fotoaparátov začala v roku 1984. Mesačná produkcia 1100ks putovala výhradne na ruský trh. Po období počiatočnej výroby a následnom zvýšení produkčnej kapacity, ktoré trvalo asi pol roka, bola produkcia LOMO LC-A v plnom prúde. 1200 ľudí sa podieľalo na výrobe tohto fotoaparáta, z toho 500 ľudí pracovalo na kompletizácií dielov.
V roku 2005, bola ukončená produkcia originálneho prístroja LOMO LC-A. Jeho nástupca LC-A+ bol predstavený v roku 2006 a výroba bola presunutá do Číny. LC-A+ obsahoval rovnaký objektív ako LC-A vyrobený spoločnosťou LOMO plc v Rusku. To sa zmenilo v roku 2007 a objektívy na nasledujúce modely boli vyrábané v Číne.

Fungovanie

Expozícia je jediná automatická funkcia, ktorú poskytuje LC-A. Vkladanie, navíjanie, pretáčanie a zaostrovanie je manuálne. Clona tiěž môže byť nastavená manuálne. Rýchlosť spúšte je pevne nastavená na 1/60s (táto vlastnosť bola neskôr odstránená z LC-A+).
Expozícia je automatická pri nastavení páčky do polohy A. Rýchlosť spúšte je premenlivá v intervale od 2 minút po 1/500 sekundy. Rozsah clony je od f/2.8 do f/16. Automatický systém expozície reguluje množstvo dopadnutého svetla zvyšovaním alebo znižovaním dĺžky expozície po tom, ako je uzávierka otvorená. Táto funkcia spolu so spôsobom synchronizácie blesku produkuje zaujímavé efekty pri použití blesku pri slabých svetelných podmienkach.
Zaostrovanie objektívu sa nastavuje výberom jednej zo 4 zón (0,8 m, 1,5 m, 3 m a \infty). Staršie verzie fotoaparátu obsahujú obrázky vo vnútri hľadáčika, ktoré zobrazujú práve vybranú zónu zaostrenia. Táto vlastnosť bola zo starších modelov vypustená.
Funkcia kontroly batérie používa LED svetlo, umiestnené vo vnútri hľadáčiku. Pokiaľ je v batériách dostatok energie, toto svetlo sa rozsvieti pri každom stlačení spúšte. Druhé LED svetlo v hľadáčiku sa rozsvieti vždy, keď je zvolená rýchlosť uzávierky kratšia ako 1/30s.

Telo

Veľkosť a tvar aparátu je veľmi podobný fotoaparátu Cosina CX-2, hlavný rozdiel je pevne osadený objektív (na rozdiel od rotujúceho v Cosina CX-2). Napájanie je zaistené tromi Silver Oxide 1,5 plochými batériami (S76, LR44).

Kniha

V roku 2009 bola na počesť 25. výročia začiatku výroby fotoaparátu vydaná kniha LOMO LC-A Big Book. Na 664 stranách sa nachádza 3.000 fotiek zachytených týmto fotoaparátom.
Montfroc

Poloha

Obec má rozlohu 14,76 km². Najvyšší bod je položený 1 533 m n. m. a najnižší bod 732 m n. m.

Obyvateľstvo

Počet obyvateľov obce je 80 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
DDR4 SDRAM

Operačné pamäte DDR4 SDRAM (Double Data Rate 4 Synchronous Dynamic Random Access Memory) sú priamym nástupcom typu DDR3. Dnes najpoužívanejší typ RAM.

Vývoj

JEDEC začal na novom type pracovať už v roku 2005. Finálna špecifikácia bola uverejnená v septembri roku 2012. V rokoch 2015 a 2016 by mali získať väčšinový podiel na trhu a nahradiť tak DDR3. Koniec éry DDR4 sa očakáva okolo roku 2020 (kde sa počíta dokonca so 128GB modulmi).

Parametre

Architektúrou sú pamäte rovnaké už od 70. rokov, stále ide o typ DRAM. Ako už vždy u nových typov DDR RAM, nie je mechanicky kompatibilný s predchádzajúcimi typmi. Tzv. zámok je opäť posunutý, aby nedošlo k nekompatibilnému zapojeniu. Prevádzkové napätie sa znížilo na 1,05 - 1,2 V. Počíta sa opäť s vyššími frekvenciami a teda aj s väčšou prenosovou rýchlosťou (1,6 - 3,2 GT/s). Časovanie sa zvýši na minimálne CL12.
Čipy by mali byť vytvorené 20nm štruktúrou. Architektúra umožní jednoduchšiu komunikáciu s PCI zbernicami. Zároveň bude pamäť osadená viac pinmi (DIMM - 284 a u SO-DIMM - 256), ktoré budú iba 0,85 mm široké. Viacvrstvový plošný spoj tiež vytvorí o 0,2 mm hrubší modul. Zmenšenie štruktúry umožní teda vyššie frekvencie, ale aj nižšie energetické nároky (až o 40% nižšia spotreba).
Néville-sur-Mer

Poloha

Obec má rozlohu 3,46 km². Najvyšší bod je položený 52 m n. m. a najnižší bod 0 m n. m.

Obyvateľstvo

Počet obyvateľov obce je 188 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nápisy na bronzoch

Nápisy na bronzoch (čín. 金文, pchin-jin: jīnwén - ťin-wen) sú záznamy čínskeho písma na rôznych bronzových artefaktoch z obdobia dynastií Šang a Čou. Spolu sa našlo asi 12 tisíc nádob a zvonov s nápismi, ktoré obsahujú približne 4 tisíc rôznych znakov.
Najstaršie dochované nápisy siahajú do obdobia dynastie Šang. Tieto záznamy sú krátke a stručné, obsahovali len dátum a venovanie. Za dynastie Čou nastal rozvoj a skvalitnenie výroby bronzu, čo umožnilo vytvárať dlhšie zápisy. Spravidla sa zapisovali dôležité udalosti, bronzové nádoby a zvony teda fungovali ako dokumenty. Politicko-právny obsah má aj najznámejší nápis na zvone, tzv. Mao-kung ding, ktorý obsahuje rituálnu chválu istých panovníkov.
S úpadkom používania bronzu sa prestali vyhotovovať nápisy na bronzoch, posledné známe sú z obdobia bojujúcich štátov. Úcta k bronzom však pretrvala až dodnes. Už počas dynastie Chan sa nález bronzovej nádoby s nápisom považoval za šťastnú udalosť, v dvadsiatom storočí sa výskumom bronzov zaoberali významní čínski učenci ako Wang Kuo-wej alebo Kuo Mo-žo. Prispeli k tomu najmä systematické archeologické nálezy hudobných zvonov v provincii Šen-si.
Tabernákulum

Tabernákulum je pojem označujúci eucharistický svätostánok určený pre uloženie nádob s Eucharistiou priamo na oltár v kostole.
Tabernákulum sa začalo používať v 16. storočí, po tridentskom koncile, kedy sa stáva stredom hlavného oltára. Predchádzali mu sanktuárium a pastofórium.
Sarp

Poloha

Obec má rozlohu 1,82 km². Najvyšší bod je položený 742 m n. m. a najnižší bod 467 m n. m.

Obyvateľstvo

Počet obyvateľov obce je 107 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medaila za statočnosť

Medaila za statočnosť je slovenské vojenské vyznamenanie. Udeľuje ho prezident Slovenskej republiky ako ocenenie výkonu vojenskej služby alebo záslužného činu vojaka, obetavosti pri odstraňovaní následkov živelných pohrôm, technologických havárií, pri záchrane životov a mejetku veľkého rozsahu.
Medailu je možné udeliť aj vojakom cudzích armád.
Zriaďovanie a udeľovanie vojenských medailí rieši zákon č. 370/1997 Z.z. Zákon o vojenskej službe a jeho dve novelizácie - zákon č. 10/2000 Z.z. a zákon č. 512/2002 Z.z.
Asociácia rodeových športov Slovenska

Asociácia rodeových športov Slovenska (skr. ARŠ) je nezávislé, dobrovoľné, občianske združenie, ktoré združuje fyzické a právnické osoby so záujmom o rodeový šport. Jej cieľom je napomáhať rozvoju rodea na Slovensku, pomáhať organizátorom a jazdcom, zvyšovať úroveň a imidž rodea na Slovensku. ARŠ vznikla v roku 1996 odčlenením od SAWR.
Kuchyňa (televízny seriál)

Dej

Keď nádejný kuchár Michal svojím predvádzaním spôsobí trapas počas cateringu na jednej akcii, jeho kariéra tak naberá celkom iný smer. Michal sa dostáva do Čekyho reštaurácie Koliba, kde sa začína jeho dlhá náročná cesta ku kuchárskemu remeslu. Nič však nie je také, ako sa zdalo, predovšetkým však šéfkuchár Zdeněk Nedbal, ktorý sa okrem vedenia kuchyne musí vysporiadať s problémom s pitím a s ex-manželkou. Ani Zdeněk ale nieje jediný, kto má svojich problémov viac ako dosť.
Robot

Lietajúce

Tzv. dróny (drón)
V súčasnosti (2006) vo vojenskej výzbroji USA ako prieskumné, začínajú aj bojové útočné varianty. Hexacoptery, druhy drónov, sa používajú aj ako nosiče snímacích zariadení (kamera z vtáčej perspektívy) alebo ako hobby zariadenie.

Univerzálne robotické systémy (URS)

Roboty sú vyrábané sériovo, na daný výrobný postup sa prispôsobia preprogramovaním. Napríklad URSUS. Nevýhodou je extrémne vysoká redundancia, keďže sa dopredu nevie čo budú robiť, často sa stane že veľa robotov ostane počas zákazky nevyužitých (alebo presnejšie nevyužiteľných). 
Na vykrývanie nábehu výroby alebo prípadne výrobných špičiek.

Riadiaci a rozhodovací subsystém

Prakticky výlučne počítače (najčastejšie ale v špeciálnom vyhotovení ako PLC alebo SLC) plus vhodný softvér.

Nevýhody

Keďže roboty sú investičný náklad, bývajú aj dosť drahé. Neoplatí sa ich vyrábať hromadne. V cene musia byť ako pri všetkých TZV aj náklady na povinný záručný servis, poistku ŠSVZ atď. Taktiež výrobcovia potrebujú len to najlepšie (aby boli lepší ako konkurencia), tu bude preto cena vždy vysoká.
Boeing E-4

História

E-4 bolo zaradené do služby v roku 1974, kedy nahradilo lietadlá EC-135J. Lietadlo je modifikovanou verziou Boeingu 747-200.
Prvé dve lietadlá boli americkému letectvu dodané v roku 1973 pod označením E-4A, pričom boli poháňané štyrmi motormi Pratt&Whitney JT9D. Ku koncu roku 1975 sa k tejto dvojici pridal aj tretí stroj, ale jeho pohon už zabezpečovali motory GE F103 (CF6). Štvrté a zároveň posledné z týchto lietadiel bolo zavedené v januári 1980. Od predchádzajúcich troch strojov sa odlišovalo dodatočným vybavením (vrátane viditeľného hrbu na vrchnej časti trupu) a nieslo označenie E-4B. V roku 1985 boli na tento štandard upravené aj prvé tri lietadlá, pričom prvé dva kusy získali tiež motory CF6. K ďalšej a zatiaľ poslednej modernizácii celej letky došlo v roku 2005.

Konštrukcia

Hlavná paluba je rozdelená do šiestich funkčných priestorov: pracovná miestnosť velenia, konferenčná miestnosť, briefingová miestnosť, pracovná miestnosť operačného tímu, komunikačná mistnosť a oddychová zóna. E-4B môže prepraviť až 112 osôb vrátane spoločného operačného tímu, posádky, personálu údržby a zabezpečenia, komunikačného tímu a ďalších vybraných osôb.
Charakteristický hrb na vrchnej časti trupu chráni robustnú vysokofrekvenčnú a satelitnú anténu pre komunikáciu so zemou.
Maximálny dolet stroja je 11 000 km, môže však byť predĺžený vďaka schopnosti dopĺňať palivo počas letu. Letová vytrvalosť E-4B je 12 hodín, za podpory tankerov však môže vydržať vo vzduchu až 72 hodín. Lietadlo dosahuje maximálnu rýchlosť 965 km/h vo výške 9 100 m.
Rilly-la-Montagne

Poloha

Obec má rozlohu 8,87 km². Najvyšší bod je položený 276 m n. m. a najnižší bod 109 m n. m.

Obyvateľstvo

Počet obyvateľov obce je 1 037 (2011).
Nasledujúci graf zobrazuje vývoj počtu obyvateľov v obci.
Zdroje: INSEE